Vroue vat voor op kykNET Ghoema-aand | Netwerk24
Deur Mariana Malan 18 April 2019 09:38
Vroue het voorgevat op die kykNET Ghoema-musiektoekennings vir 2019. Demi Lee Moore en Tarryn Lamb is onderskeidelik met vier en drie pryse huis toe. Die geleentheid is in die Sun Arena op Times Square in Pretoria gehou.
Moore is ryklik beloon vir die album Mis eet slaap herhaal, wat aangewys is as beste popalbum deur ’n vrouekunstenaar, en die liedjies met dieselfde titel wat deur Johan Oberholzer geskryf is, is aangewys as die beste komposisie van die jaar.
Die musiekvideo vir die lied is as die beste musiekvideo aangewys en die lied is ook die gewildste liedjie van die jaar. Sy het ook die ereprys vir die beste verkoper ontvang.
Lamb het kort op haar hakke gevolg met beste kontemporêre album deur ’n vrouekunstenaaar vir Mal oor jou. Die album is ook aangewys as album van die jaar en Lamb as vrouekunstenaar van die jaar.
Jan Blohm is met twee pryse bekroon – vir die beste alternatiewe album vir Die liefde album. Dit het ook in die kategorie vir die album wat die meeste afgelaai is, gewen.
Die lied wat pryse gewen het as die mees afgelaaide liedjie en die mees gestroomde liedjie van die jaar is Bok van Blerk en Robbie Wessels se “Sluise van die hemel”.
Snotkop het ook twee pryse met Sous losgeslaan. Dis aangewys as die beste popalbum deur ’n manskunstenaar en hy is ook aangewys as die manskunstenaar van die jaar.
Die rocker Piet Botha het met sy album Die middernagtrein gewys dat hy nog met die beste in die bedryf kan meeding. Hy het met die prys vir die beste rockalbum weggestap.
Twee pryse vir lewensbydrae is aan die immergewilde André Schwartz en die groep The Rockets oorhandig.
Die beste nuweling van die jaar is Ivan Roux met Daai ding. Die publiek se gewildste kunstenaars is Manie Jackson en Jennifer Zamudio. Adam is die groep van die jaar en die album Bewe is die beste album deur ’n duo of ’n groep. Refentse se Liefdesgenerasie is aangewys as die beste kontemporêre album deur ’n manskunstenaar.
Mis eet slaap herhaal – Demi Lee Moore (skrywer: Johan Oberholzer)
Beste hip hop-liedjie van die jaar
Ben Ten – Early B (skrywer: Early B)
Beste pop-album deur ’n manskunstenaar
Beste pop-album deur ’n vrouekunstenaar
Beste kontemporêre album deur ’n manskunstenaar
Beste kontemporêre album deur ’n vrouekunstenaar
Beste kinderalbum of -DVD
Buster & Bella en die 8 talente – Buster & Bella
Beste hip hop-album
Beste boere – of tradisionele musiek-album
Mis eet slaap herhaal – Demi Lee Moore (regie: Christian Wolf van Brickwolf Creatives)
Beste liedjieskrywer: samewerkingsgroep
Beste vervaardiger: samewerkingsgroep
Elvis Blue en Juan “Floors” Oosthuizen
Aangename kennis – Early B (vervaardiger: Vaughan Fourie)
Publiek se gunsteling- manskunstenaar
Publiek se gunsteling-vrouekunstenaar
Publiek se gunsteling-duo of -groep
“Mis eet slaap herhaal” – Demi Lee Moore (skrywer: Johan Oberholzer)
Ereprys: beste verkoper
Meer oor: Wenners | Ghoemas